Atrof muhit
Atrof-muhit — ma'lum bir hududning tabiiy sharoitini va uning ekologik holatini tavsiflovchi umumlashtirilgan tushunchadir . Atrof-muhit odatda ma’lum bir tirik organizm (odam, hayvon va hokazolar), shu jumladan jonli va jonsiz tabiat ob’yektlari bilan o‘zaro ta’sir etuvchi muhitning bir qismi sifatida ifodalanadi.   Atrof-muhit iborasi odatda Yer yuzasidagi tabiiy sharoitlarni, uning mahalliy va global ekotizimlarining holatini va ularning insoniyat bilan o‘zaro ta’sirini tavsiflash uchun qo‘llaniladi. Shu ma’nodagi atamadan xalqaro bitimlarda ham foydalaniladi . Zamonaviy davrda inson faoliyati deyarli butun jo‘g‘rofik qobiqni qamrab oladi va uning ko‘lami bugungi kunda atrof-muhit holatiga salbiy ta’sir ko‘rsatadigan global tabiiy jarayonlarning ta’siri bilan taqqoslanadi . Atrof-muhit — bu insoniyatning yashash sharoiti va faoliyati, uni o‘rab turgan butun dunyo, shu jumladan tabiiy va antropogen muhiti tushunilar Birlashgan Millatlar Tashkiloti doirasida maxsus tashkilot - Birlashgan Millatlar Tashkilotining Atrof-muhit bo‘yicha dasturi (inglizcha: UNEP) tashkil etilgan. Atrof-muhit muammolariga diqqat-e’tibor qaratish maqsadida BMT tomonidan Butunjahon atrof-muhitni muhofaza qilish kuni belgilanib qo‘yilgan.